Document ID: 31995R0423

RÅDETS FORORDNING (EF) Nr. 423/95 af 20. februar 1995 om ændring af forordning (EØF) nr. 2997/87 om fastsættelse af producentstøtten for humle for 1986-høsten og om fastlæggelse af særforanstaltninger for visse produktionsområder
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 42 og 43,
under henvisning til forslag fra Kommissionen (1),
under henvisning til udtalelse fra Europa-Parlamentet (2), og
ud fra følgende betragtninger:
På grund af den manglende ligevægt på markedet for bitre sorter blev der ved forordning (EØF) nr. 2997/87 (3) fastsat særforanstaltninger for sortsomstilling;
sortsomstillingen i humlesektoren vil være mere effektiv, hvis den kombineres med jordfordelingsforanstaltninger; sådanne foranstaltninger er under gennemførelse i humledyrkningsområderne i Spanien; der skal foretages jordfordeling på hele det humleareal, hvor en sortsomstilling er planlagt, inden omstillingen finder sted; den tid, der er påkrævet til at foretage denne jordfordeling, gør det ikke muligt at gennemføre den efterfølgende sortsomstilling for størstedelen af det pågældende humleareals vedkommende inden for den frist, der er fastsat ved forordning (EØF) nr. 2997/87;
Den Portugisiske Republik, Kongeriget Belgien og Det Forenede Kongerige er af uforudsete årsager blevet forsinket i gennemførelsen af den oprindeligt godkendte omstillingsplan; det er for disse fire medlemsstaters vedkommende derfor nødvendigt at forlænge varigheden af omstillingsprogrammet ud over den 1. januar 1995;
forordning (EØF) nr. 2997/87 bør derfor ændres -
UDSTEDT FØLGENDE FORORDNING:
Artikel 1
Artikel 2, stk. 1, andet afsnit, i forordning (EØF) nr. 2997/87 affattes således:
»Hvad angår Kongeriget Spanien, Den Portugisiske Republik og Kongeriget Belgien forpligter medlemmerne af de pågældende producentsammenslutninger sig til at gennemføre omstillingsplanerne inden den 31. december 1996. Hvad angår Det Forenede Kongerige fastsættes denne dato til den 31. december 1995.«
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Den anvendes fra den 1. januar 1995.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. februar 1995.

Labels: 17
19
6